PERUSTELUT

1. EHDOTUKSEN TAUSTA

Ehdotuksen tavoitteena on poistaa neuvoston direktiiveistä 89/608/ETY, 90/425/ETY ja 91/496/ETY viittaukset eläinjalostusta koskevaan unionin lainsäädäntöön.

2. KUULEMISTEN JA VAIKUTUSTENARVIOINTIEN TULOKSET

Ehdotuksen yhteydessä ei toteutettu asianomaisten osapuolten kuulemisia eikä vaikutustenarviointia, sillä ehdotetut muutokset johtuvat suoraan komission äskettäin hyväksymästä ehdotuksesta Euroopan parlamentin ja neuvoston asetukseksi virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä, kasvien lisäysaineistoa ja kasvinsuojeluaineita koskevien sääntöjen soveltamisen varmistamiseksi, sekä asetusten (EY) N:o 999/2001, (EY) N:o 1829/2003, (EY) N:o 1831/2003, (EY) N:o 1/2005, (EY) N:o 396/2005, (EY) N:o 834/2007, (EY) N:o 1099/2009, (EY) N:o 1069/2009, (EY) N:o 1107/2009, (EU) N:o 1151/2012 ja [COM(2013) 327] [Office of Publications, please insert number of Regulation laying down provisions for the management of expenditure relating to the food chain, animal health and animal welfare, and relating to plant health and plant reproductive material] ja direktiivien 98/58/EY, 1999/74/EY, 2007/43/EY, 2008/119/EY, 2008/120/EY ja 2009/128/EY muuttamisesta (virallista valvontaa koskeva asetus).

Kyseisellä uudella asetuksella on tarkoitus kumota rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annettu Euroopan parlamentin ja neuvoston asetus (EY) N:o 882/2004 sekä direktiivit 89/608/ETY, 90/425/ETY, 91/496/ETY ja 97/78/EY. Tarkoituksena on myös ottaa mukaan tiettyjä asetuksessa (EY) N:o 882/2004 ja kyseisissä direktiiveissä säädettyjä sääntöjä tarvittavin mukautuksin. Eläinten jalostusta ei kuitenkaan ole tarkoitus sisällyttää sen soveltamisalaan.

Näin ollen oli tarpeen sisällyttää jalostuseläinten virallista valvontaa koskevia säännöksiä ehdotettuun Euroopan parlamentin ja neuvoston asetukseen, joka koskee jalostuseläinten ja niiden sukusolujen ja alkioiden kaupassa ja tuonnissa kolmansista maista sovellettavia jalostus- ja polveutumisedellytyksiä.

Ehdotetut säännöt vastaavat parhaillaan Euroopan parlamentin ja neuvoston käsiteltävänä olevaa komission ehdotusta uudeksi asetukseksi virallisesta valvonnasta. Jotta estetään epäjohdonmukaisuudet näiden kahden tekstin välillä ja varmistetaan yhdenmukaistettu toimintamalli valvonnan alalla, komissio seuraa tiiviisti näitä kahta tekstiä käsittelevän keskustelun kehittymistä ja tekee aikanaan tarvittavat ehdotukset sen varmistamiseksi, että eläinjalostuksen alalla toteutettavaa virallista valvontaa koskevat säännöt sisällytetään tulevaan virallista valvontaa koskevaan asetukseen.

3. EHDOTUKSEN OIKEUDELLINEN SISÄLTÖ

Selkeyden ja oikeusvarmuuden vuoksi ja kunnes direktiivit 89/608/ETY, 90/425/ETY ja 91/496/ETY kumotaan tämän direktiivin johdanto-osan 5 kappaleessa tarkoitetulla uudella asetuksella, on tarpeen poistaa direktiiveistä 89/608/ETY, 90/425/ETY ja 91/496/ETY viittaukset ”eläinjalostukseen”.

4. TALOUSARVIOVAIKUTUKSET

Ei ole.

2014/0033 (COD)

Ehdotus

EUROOPAN PARLAMENTIN JA NEUVOSTON DIREKTIIVI

direktiivien 89/608/ETY, 90/425/ETY ja 91/496/ETY muuttamisesta siltä osin kuin on kyse viittauksista eläinjalostusta koskevaan lainsäädäntöön

(ETA:n kannalta merkityksellinen teksti)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen ja erityisesti sen 42 artiklan ja 43 artiklan 2 kohdan,

ottavat huomioon Euroopan komission ehdotuksen[1],

sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

ottavat huomioon Euroopan talous- ja sosiaalikomitean lausunnon[2],

ottavat huomioon alueiden komitean lausunnon[3],

noudattavat tavallista lainsäätämisjärjestystä

sekä katsovat seuraavaa:

(1) Jalostussikoihin sovellettavista kotieläinjalostuksen standardeista 19 päivänä joulukuuta 1988 annetussa neuvoston direktiivissä 88/661/ETY[4], puhdasrotuisista jalostuslampaista ja -vuohista 30 päivänä toukokuuta 1989 annetussa neuvoston direktiivissä 89/361/ETY[5], jalostusta ja polveutumista koskevista edellytyksistä yhteisön sisäisessä hevoseläinten kaupassa 26 päivänä kesäkuuta 1990 annetussa neuvoston direktiivissä 90/427/ETY[6], kotieläinjalostusta ja polveutumista koskevista vaatimuksista puhdasrotuisten eläinten kaupassa ja direktiivien 77/504/ETY ja 90/425/ETY muuttamisesta 25 päivänä maaliskuuta 1991 annetussa neuvoston direktiivissä 91/174/ETY[7], eläinten, siemennesteen, munasolujen ja alkioiden tuonnissa kolmansista maista sovellettavia jalostus- ja polveutumisedellytyksiä koskevista periaatteista ja puhdasrotuisista jalostusnaudoista annetun direktiivin 77/504/ETY muuttamisesta 23 päivänä kesäkuuta 1994 annetussa neuvoston direktiivissä 94/28/EY[8] ja puhdasrotuisista jalostusnaudoista 30 päivänä marraskuuta 2009 annetussa neuvoston direktiivissä 2009/157/EY[9] vahvistetaan puhdasrotuisten jalostusnautojen, ‑sikojen, -lampaiden, -vuohien ja -hevosten sekä risteytettyjen jalostussikojen jalostusta koskeva unionin lainsäädäntökehys.

(2) Jäsenvaltioiden hallintoviranomaisten keskinäisestä avunannosta sekä jäsenvaltioiden ja komission yhteistyöstä eläinlääkintää ja kotieläinjalostusta koskevan lainsäädännön oikean soveltamisen varmistamiseksi 21 päivänä marraskuuta 1989 annetussa neuvoston direktiivissä 89/608/ETY[10] säädetään tietyistä jäsenvaltioiden toimivaltaisten viranomaisten yhteistyön ja keskinäisen avunannon vähimmäisvaatimuksista.

(3) Eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetussa neuvoston direktiivissä 90/425/ETY[11] säädetään muun muassa jalostuseläimille ja unionin sisäiseen kauppaan tarkoitetuille tuotteille suoritettavista kotieläinjalostustarkastuksista.

(4) Neuvoston direktiivin 94/28/EY 9 artiklan mukaan kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annettua neuvoston direktiiviä 91/496/ETY[12] ja kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annettua neuvoston direktiiviä 97/78/EY[13] sovelletaan direktiivien 88/661/ETY, 89/361/ETY, 90/427/ETY, 91/174/ETY ja 2009/157/EY soveltamisalaan kuuluvien jalostuseläinten ja niiden siemennesteen, munasolujen ja alkioiden unioniin suuntautuvaan tuontiin.

(5) Komissio hyväksyi äskettäin ehdotuksen Euroopan parlamentin ja neuvoston asetukseksi virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä, kasvien lisäysaineistoa ja kasvinsuojeluaineita koskevien sääntöjen soveltamisen varmistamiseksi, sekä asetusten (EY) N:o 999/2001, (EY) N:o 1829/2003, (EY) N:o 1831/2003, (EY) N:o 1/2005, (EY) N:o 396/2005, (EY) N:o 834/2007, (EY) N:o 1099/2009, (EY) N:o 1069/2009, (EY) N:o 1107/2009, (EU) N:o 1151/2012 ja [COM(2013) 327] [Office of Publications, please insert number of Regulation laying down provisions for the management of expenditure relating to the food chain, animal health and animal welfare, and relating to plant health and plant reproductive material] ja direktiivien 98/58/EY, 1999/74/EY, 2007/43/EY, 2008/119/EY, 2008/120/EY ja 2009/128/EY muuttamisesta (virallista valvontaa koskeva asetus)[14]. Kyseisellä uudella asetuksella on tarkoitus kumota rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annettu Euroopan parlamentin ja neuvoston asetus (EY) N:o 882/2004[15] sekä direktiivit 89/608/ETY, 90/425/ETY, 91/496/ETY ja 97/78/EY. Tarkoituksena on myös ottaa mukaan tiettyjä asetuksessa (EY) N:o 882/2004 ja kyseisissä direktiiveissä säädettyjä sääntöjä tarvittavin mukautuksin. Eläinten jalostusta ei kuitenkaan ole tarkoitus sisällyttää sen soveltamisalaan.

(6) Komissio on toimittanut Euroopan parlamentille ja neuvostolle myös ehdotuksen Euroopan parlamentin ja neuvoston asetukseksi, joka koskee jalostuseläinten ja niiden sukusolujen ja alkioiden unionin sisäisessä kaupassa ja unioniin tuonnissa sovellettavia jalostus- ja polveutumisedellytyksiä[16].

(7) Jotta kyseisessä asetuksessa säädettyjä, jalostuseläinten ja niiden sukusolujen ja alkioiden unionin sisäisessä kaupassa ja unioniin tuonnissa sovellettavia jalostus- ja polveutumisedellytyksiä koskevia unionin sääntöjä voitaisiin soveltaa tehokkaasti, kyseisen asetus sisältää tarvittavin mukautuksin säännöksiä jalostuseläinten virallisesta valvonnasta sekä asetuksen (EY) N:o 882/2004 IV osaston säännösten kaltaisia yleisiä sääntöjä hallinnollisesta avunannosta ja yhteistyöstä.

(8) Selkeyden ja oikeusvarmuuden vuoksi ja kunnes direktiivit 89/608/ETY, 90/425/ETY, 91/496/ETY ja 97/78/EY on kumottu tämän direktiivin johdanto-osan 5 kappaleessa tarkoitetulla uudella asetuksella, on tarpeen poistaa direktiiveistä 89/608/ETY, 90/425/ETY ja 91/496/ETY viittaukset ’eläinjalostukseen’; direktiiviin 97/78/EY tällaisia muutoksia ei ole tarpeen tehdä.

(9) Sen vuoksi direktiivejä 89/608/ETY, 90/425/ETY ja 91/496/ETY olisi muutettava.

(10) Jäsenvaltiot ovat selittävistä asiakirjoista 28 päivänä syyskuuta 2011 annetun jäsenvaltioiden ja komission yhteisen poliittisen lausuman[17] mukaisesti sitoutuneet perustelluissa tapauksissa liittämään ilmoitukseen toimenpiteistä, jotka koskevat direktiivin saattamista osaksi kansallista lainsäädäntöä, yhden tai useamman asiakirjan, josta käy ilmi direktiivin osien ja kansallisen lainsäädännön osaksi saattamiseen tarkoitettujen välineiden vastaavien osien suhde. Tämän direktiivin osalta lainsäätäjä pitää tällaisten asiakirjojen toimittamista perusteltuna,

OVAT HYVÄKSYNEET TÄMÄN DIREKTIIVIN:

1 artikla Direktiivin 89/608/ETY muuttaminen

Muutetaan direktiivi 89/608/ETY seuraavasti:

1) Poistetaan otsikosta ilmaus ’ja kotieläinjalostusta’.

2) Poistetaan 1 artiklasta ilmaus ’ja kotieläinjalostusta’.

3) Poistetaan 2 artiklan 1 kohdan toinen luetelmakohta.

4) Poistetaan 4 artiklan 1 kohdan ensimmäisestä luetelmakohdasta ilmaus ’ja kotieläinjalostusta’.

5) Poistetaan 5 artiklan 1 kohdasta ilmaus ’tai kotieläinjalostusta’.

6) Poistetaan 7 artiklasta ilmaus ’tai kotieläinjalostusta’.

7) Poistetaan 8 artiklan 2 kohdan johdantokappaleesta ilmaus ’tai kotieläinjalostusta’.

8) Poistetaan 8 artiklan 2 kohdan b alakohdasta ilmaus ’tai kotieläinjalostusta’.

9) Poistetaan 9 artiklan 1 kohdan a alakohdan ensimmäisestä luetelmakohdasta ilmaus ’tai kotieläinjalostusta’.

10) Poistetaan 9 artiklan 2 kohdasta ilmaus ’tai kotieläinjalostusta’.

11) Poistetaan 10 artiklan 1 kohdan johdantokappaleesta ilmaus ’tai kotieläinjalostusta’.

12) Poistetaan 10 artiklan 3 kohdasta ilmaus ’tai kotieläinjalostusta’.

13) Poistetaan 11 artiklan johdantokappaleesta ilmaus ’tai pysyvässä kotieläinjalostuskomiteassa’.

14) Poistetaan 15 artiklan 2 kohdan ensimmäisestä alakohdasta ilmaus ’tai kotieläinjalostusta’.

2 artikla Direktiivin 90/425/ETY muuttaminen

Muutetaan direktiivi 90/425/ETY seuraavasti:

1) Poistetaan otsikosta ilmaus ’- ja kotieläinjalostus’.

2) Poistetaan 1 artiklan toinen kohta.

3) Poistetaan 2 artiklan 2 alakohta.

4) Korvataan 3 artiklan 1 kohdan d alakohdan toinen alakohta seuraavasti:

”Näiden alkuperätilasta, -keskuksesta tai -laitoksesta vastaavan virkaeläinlääkärin antamien todistusten tai asiakirjojen on oltava eläinten ja tuotteiden mukana niiden vastaanottajalle saakka,”.

5) Muutetaan 4 artikla seuraavasti:

a) Poistetaan 1 kohdan a alakohdasta ilmaus ’tai eläinjalostusta’.

b) Poistetaan 3 kohdasta ilmaus ’tai kotieläinjalostusta’.

6) Poistetaan 19 artikla.

7) Poistetaan liitteessä A oleva II luku.

3 artikla Direktiivin 91/496/ETY muuttaminen

Poistetaan direktiivin 91/496/ETY 12 artiklan 5 kohdasta ilmaus ’ja kotieläinjalostusta’.

4 artikla Saattaminen osaksi kansallista lainsäädäntöä

Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 5 artiklassa tarkoitettua päivää seuraavan kahdeksannentoista kuukauden ensimmäisestä päivästä. Niiden on viipymättä toimitettava komissiolle kirjallisina nämä säännökset.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

5 artikla Voimaantulo

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

6 artikla Osoitus

Tämä direktiivi on osoitettu jäsenvaltioille perussopimusten mukaisesti.

Tehty Brysselissä

Euroopan parlamentin puolesta Neuvoston puolesta

Puhemies Puheenjohtaja

[1] EUVL C […], [pp/kk/vvvv], s. […].

[2] EUVL C […], [pp/kk/vvvv], s. […].

[3] EUVL C […], [pp/kk/vvvv], s. […].

[4] EYVL L 382, 31.12.1988, s. 36.

[5] EYVL L 153, 6.6.1989, s. 30.

[6] EYVL L 224, 18.8.1990, s. 55.

[7] EYVL L 85, 5.4.1991, s. 37.

[8] EYVL L 178, 12.7.1994, s. 66.

[9] EUVL L 323, 10.12.2009, s. 1.

[10] EYVL L 351, 21.12.1989, s. 34.

[11] EYVL L 224, 18.8.1990, s. 29.

[12] EYVL L 268, 24.9.1991, s. 56.

[13] EYVL L 24, 30.1.1998, s. 9.

[14] COM(2013) 265.

[15] EUVL L 165, 30.4.2004, s. 1.

[16] COM(2014) 5.

[17] EUVL C 369, 17.12.2011, s. 14.